สำรองธนบัตรรองรับการใช้จ่ายช่วงเทศกาลตรุษจีน คาดธนาคารพาพิชย์เบิกจ่ายกว่า 25,000 ล้านบาท
นายสมบูรณ์ จิตเป็นธม ผู้ช่วยผู้ว่าการ สายออกบัตรธนาคาร ธนาคารแห่งประเทศไทย เปิดเผยว่า ในช่วงเทศกาลตรุษจีน ปี 2566 ที่ประชาชนมีความต้องการใช้ธนบัตรในระดับสูงกว่าปกติ ธนาคารแห่งประเทศไทยได้เตรียมสำรองธนบัตรชนิดราคาต่างๆ เพื่อรองรับความต้องการไว้อย่างเพียงพอ โดยพิจารณาจากมาตรการกระตุ้นเศรษฐกิจของรัฐ เช่น ช้อปดีมีคืน ภาวะเศรษฐกิจและแนวโน้มการชำระเงินผ่านช่องทางต่างๆ ทั้งนี้ ประเมินว่าธนาคารพาณิชย์จะมีการเบิกจ่ายธนบัตรจากธนาคารแห่งประเทศไทย เพิ่มขึ้น เป็นมูลค่าประมาณ 25,000 ล้านบาท ลดลงประมาณร้อยละ 7 จากช่วงเดียวกันของปีก่อน